અને તેમણે પોતાના પ્રવચનમાં શું કહ્યું? જરાય શબ્દો ચોર્યા વગર તેમણે કહ્યું કે ખ્રિસ્તીઓએ એશિયામાં ધર્માંતરણ કરવા માટે ક્રુસેડ (જેહાદ, મુસ્લિમોની જેમ ખ્રિસ્તીઓમાં પણ જેહાદ હોય છે) ચલાવવી પડશે. આવનારી સહસ્રાબ્દિ (મિલેનિયમ, જે તે બે વર્ષ પછી, ઈ.સ.૨૦૦૧થી શરૂ થતું હતું)માં આ ક્ષેત્રને ખ્રિસ્તીમય બનાવવા એશિયન બિશપોની સભાને તેમણે પ્રોત્સાહિત કરી હતી. તેમણે તેમને કહ્યું કે જાવ અને ક્રાઇસ્ટ માટે આ પ્રદેશને જીતી લો. જેવી રીતે ચર્ચે પહેલી સહસ્રાબ્દિમાં યુરોપમાં કર્યું અને બીજી સહસ્રાબ્દિમાં અમેરિકા ખંડમાં કર્યું તેમ જ એશિયા ખંડને પણ તમે ખ્રિસ્તીમય બનાવી દો. પોપ જાણે ભારતની સરકારથી પણ ઉપરી સત્તા હોય તેમ તેમણે ચોખ્ખું કહ્યું કે કોઈની શ્રદ્ધાને બદલવી એ મૂળભૂત માનવ અધિકાર છે અને કોઈ દેશ, કોઈ જૂથ તેને તેમ કરતાં રોકી ન શકે.